CELEX: 31983R0823
Language: el
Date: 1983-04-08 00:00:00
Title: Κανονισμός (ΕΟΚ) αριθ. 823/83 της Επιτροπής της 8ης Απριλίου 1983 περί έκτης τροποποιήσεως του κανονισμού (ΕΟΚ) αριθ. 3172/80 σχετικά με τις λεπτομέρειες εφαρμογής του καθεστώτος ενίσχυσης στην κατανάλωση ελαιολάδου

Avis juridique important

|

31983R0823

Κανονισμός (ΕΟΚ) αριθ. 823/83 της Επιτροπής της 8ης Απριλίου 1983 περί έκτης τροποποιήσεως του κανονισμού (ΕΟΚ) αριθ. 3172/80 σχετικά με τις λεπτομέρειες εφαρμογής του καθεστώτος ενίσχυσης στην κατανάλωση ελαιολάδου  

Επίσημη Εφημερίδα αριθ. L 091 της 09/04/1983 σ. 0005 - 0006 Ισπανική ειδική έκδοση: Κεφάλαιο 03 τόμος 27 σ. 0127  Πορτογαλική ειδική έκδοση : Κεφάλαιο 03 τόμος 27 σ. 0127 

***** ΚΑΝΟΝΙΣΜΟΣ (ΕΟΚ) αριθ. 823/83 ΤΗΣ ΕΠΙΤΡΟΠΗΣ  της 8ης Απριλίου 1983  περί έκτης τροποποιήσεως του κανονισμού (ΕΟΚ) αριθ. 3172/80 σχετικά με τις λεπτομέρειες εφαρμογής του καθεστώτος ενίσχυσης στην κατανάλωση ελαιολάδου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1413/82 (2), και ιδίως το άρθρο 11 παράγραφος 8,  Εκτιμώντας:  ότι ο κανονισμός (ΕΟΚ) αριθ. 3172/80 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 385/83 (4), προβλέπει ότι, για να επιτραπεί ο έλεγχος της ποιότητας ελαίων που συσκευάζονται από τις εγκεκριμένες επιχειρήσεις, σε κάθε όξινο έλαιο εξευγενισμού, που προέρχεται από ελαιόλαδο ή από πυρηνέλαιο που έχει παραχθεί στην Κοινότητα, προστίθεται καθορισμένη ποσότητα ορισμένων άλλων ελαίων εκτός από ελαιόλαδο · ότι η εφαρμογή αυτού του μέτρου από τα Κράτη μέλη συνάντησε ορισμένες δυσκολίες, ιδίως διοικητικής φύσεως· ότι πρέπει, ως εκ τούτου, να προσαρμοστεί το άρθρο 12β του εν λόγω κανονισμού, για να καλυφθούν οι σχετικές δυσκολίες·  ότι η Επιτροπή Διαχειρίσεως Λιπαρών Ουσιών δεν διατύπωσε γνώμη εντός της προθεσμίας που τέθηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 12β του κανονισμού (ΕΟΚ) αριθ. 3172/80 αντικαθίσταται ως εξής:  «Άρθρο 12β  1. Για να ελέγχεται η τήρηση του όρου του άρθρου 4 παράγραφος 1 υπό α) του κανονισμού (ΕΟΚ) αριθ. 3089/78, κάθε υποπροϊόν εξευγενισμού που λαμβάνεται από ελαιόλαδο ή από πυρηνέλαιο που παράγεται στην Κοινότητα πρέπει, τη στιγμή που παράγεται, να αναμειγνύεται με ένα από τα ακόλουθα προϊόντα, στις αναλογίες που αναφέρονται παρακάτω:  - οξινο έλαιο εξευγενισμού σησάμης ή σησαμέλαιο: 10 %,  ή  - οξινο έλαιο εξευγενισμού κράμβης ή κραμβέλαιο: 30 %,  ή  - οξινο έλαιο εξευγενισμού κράμβης ή κραμβέλαιο, περιεκτικότητας σε ερουκικό οξύ μικρότερης ή ίσης με 25 % των λιπαρών οξέων των τριγλυκεριδίων: 10 %,  ή  - οξινο έλαιο εξευγενισμού λίνου ή λινέλαιο: 10 %,  ή  - ζωικό λίπος του βοείου είδους: 15 %,  ή  - χοληστερόλη σε καθαρή μορφή: 1 %.  2. Κάθε επιχείρηση εξευγενισμού ελαιολάδου τηρεί, για τον έλεγχο των ενεργειών που προβλέπονται στο παρόν άρθρο, ξεχωριστά ημερήσια λογιστικά βιβλία για τα υποπροϊόντα εξευγενισμού και τα άλλα προϊόντα που αναφέρονται στην πρώτη παράγραφο, τα οποία περιλαμβάνουν τουλάχιστον τις ακόλουθες ενδείξεις:  - ποσότητες και ποιότητες που εισήλθαν στην επιχείρηση,  - ποσότητες και ποιότητες που έχουν παραχθεί στην επιχείρηση,  - ποσότητες και ποιότητες που εξήλθαν από την επιχείρηση,  - αποθέματα κατανεμημένα κατά ποιότητα.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 15 Μαΐου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 8 Απριλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 162 της 12. 6. 1982, σ. 6.  (3) ΕΕ αριθ. L 331 της 9. 12. 1980, σ. 27.  (4) ΕΕ αριθ. L 46 της 18. 2. 1983, σ. 8.